《秋闺月》
唐代·权德舆

三五二八月如练，海上天涯应共见。不知何处玉楼前，

乍入深闺玳瑁筵。露浓香径和愁坐，风动罗帏照独眠。

初卷珠帘看不足。斜抱箜篌未成曲。稍映妆台临绮窗，

遥知不语泪双双。此时愁望知何极，万里秋天同一色。

霭霭遥分陌上光，迢迢对此闺中忆。早晚归来欢宴同，

可怜歌吹月明中。此夜不堪肠断绝，愿随流影到辽东。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。